Årsberetning: Af Gruppeleder Michael Rigtrup og Formand Jakob Tambour

Året startede med de sejeste Juniorer og Tropsspejdere der i det Nordsjællandske udfordrede sig med **vildmarkstur**, Januars kulde og lejrstemning. De sluttede turen af i Lynæs hvor **Nytårsparaden** gik i gang og hele Knud Rasmussen gruppen samt forældre kunne nyde en varm forfriskning, alt imens de der trodsede kulden i bølgerne kunne hoppe i sauna bagefter.

Vinter og forår bød på **gruppeweekend** hvor alle var samlet i Høbjerghus til at hjælpe Olsenbanden med at løse de svære opgaver. De engagerede, de vilde og de kloge spejdere tog på **PUF** og **PLAN** der udviklede dem yderligere gennem leg og sammenhold til at blive mere modne og dygtige mennesker. Med foråret kom varmen og 30 stykker tog på **kanotur**. De fleste forblev tørre mens andre var knap så heldige. Alle hyggede sig i bivuak og nød turen uden myg, men med masser af god mad.

Sommeren blev sparket i gang for Mikro og Mini på **sommerlejren**. Juniorerne sled skosålerne tynde på en fed vandretur henover landskabet hvor alle grene samledes på Gurredam. Ugen startede vådt men et fantastisk vejr overtog resten af ugen. Ugen bød på udflugter til Kronborg hvor spejderne kunne prøve sig af med smedearbejde, svævebane og bygning med sæbekassebiler og tømmerflåde. Trop og Klan var på **Kandersteg** i Schweiz hvor de sejlede riverrafting, vandrede i flot scenisk bjerglandskab, prøvede paraglidning, gletcher-klatring. I sidste ende af turen fik de en dag ekstra pga. en kaput bus og holdt humøret højt.

Spejderåret startede med **oprykning**. Vejret var super godt og dejligt at se så mange ledere, spejdere og forældre! Sjove traditioner fra Junior og Trop bød velkommen til grenene

**St. Georgsløbet** var kommet til Frederiksværk, herligt at det var tæt på! Knud Rasmussen gruppen var rigtig seje, (Troppen vandt!) og generelt var der mange point til alle patruljerne

At der ikke findes dårligt vejr, men kun dårlig påklædning var temaet for **vandreturen**. De seje trodsede regnvejret. Højt humør og sang og til slut, varm suppe til alle.

Året blev rundet af med traditionen **Båljuletræ** for alle. Julemanden kom på besøg, alle fik knobreb og der var højt humør med sangleje og samvær.

Spejderlederne i **grenene** lavede nogle fede poster og store udfordringer for at udfordre alle, lige fra Mikro til Trop. Grenene deltog i **divisionens** arrangementer, og stod selv for mange **overnatninger** og oplevelser både ude og hjemme.

Vi er pt. Ca. **105** spejdere **24**. ledere **8**. bestyrelsesmedlemmer. Lad det bare vokse så flere kan opleve hvor meget der er at byde på!

Super mange store spejderlige tak til jer alle! **Tak til spejderne** for alle oplevelserne med jer! **Tak til lederne** for at være omdrejningspunkt. **Tak til forældrene** for at støtte op og til **bestyrelsen** for at sikre et solidt fundament!

Tjikkerlikker!

Michael og Jakob